**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2015. december 16-i ülésére)

**TÁRGY: BESZÁMOLÓ A VÁROS 2015. ÉVI KÖZMŰVELŐDÉSI ÉS KULTURÁLIS ÉLETÉBEN VÉGZETT TEVÉKENYSÉGRŐL**

A helyi közművelődési feladatok meghatározásáról és ellátásáról szóló 4/1999. (IV.1.) számú önkormányzati rendelet alapján a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben meghatározott közművelődési feladatokat Kiskőrös Város Önkormányzata a Kunság-Média Nonprofit Kft.-vel kötött közművelődési megállapodás (továbbiakban: Megállapodás) alapján biztosítja.

A Megállapodás V/17. pontja alapján a Kunság-Média Nonprofit Kft., mint feladatellátó köteles évente beszámolni az általa ellátott közművelődési feladatok teljesítéséről.

Ennek megfelelően a Kunság-Média Nonprofit Kft. elkészítette a határozat-tervezet mellékletét képező beszámolót. A beszámolót, amelyet a Petőfi Sándor Művelődési Központ Igazgatója készített~~e~~. Általános tájékoztatást nyújt a magyar közművelődésről, a művelődési házak közművelődésben betöltött szerepéről, bemutatja a Petőfi Sándor Művelődési Központ tárgyi, fizikai adottságait, jelenlegi állapotát, valamint részletesen a helyi közművelődés helyzetét, a megvalósult programokat, és az elvégzett tevékenységeket.

A fentiek alapján javaslom, hogy a Képviselő-testület a Kunság-Média Nonprofit Kft. beszámolóját a határozat-tervezet mellékletében foglaltak szerint fogadja el.

**Kiskőrös, 2015. december 9.**

**Domonyi László sk.**

**polgármester**

**HATÁROZAT-TERVEZET**

A Képviselő-testület a Kunság-Média Nonprofit Kft. beszámolóját a város 2015. évi közművelődési és kulturális életében végzett tevékenységéről a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal